Dit was niks minder as ‘n mirakel nie. Verlede week het dit katte en honde gereen en waarskuwings vir stormsterk winde is deur die weerburo gegee. Vrydagaand het die tawwe tienie kampers opgedaag wat sal stuit vir niks nie.
DiÃ© naweek was daar meer as 600 kampeerders en ‘n heerlike atmosfeer het geheers met almal wat mekaar groet, vriende maak en skerts. Die funksie tente is Vrydagaand opgeslaan deur die organiseerders self, nadat werkers gestaak het omdat winde te sterk was (Health & Safety gone wrong). Die braaivleis pakke is uitgedeel en gou is die vure ook aangesteek en is daar gekuier.
Saterdag oggend is ons begroet met blou lug, wind en hope dagbesoekers. ‘n Vol program is aangebied met iets vir almal. Rugby touchies, 4×4, paintball, skyfskiet, pyl en boog, toutrek, human foosball, teetuin met nagereg tafels, cupcake en mosaic werkswinkels, groot kinderspeel area, hamburgers eet en stalletjies met interesanthede. Bobotie en tamatie bredie proehappies is uitgedeel. Vroegoggend varsgebakte melktert gekoop en opgesny, vetkoek, pannekoek, biltong, droe wors, sosaties en beskuit na hartelus geeÃ«t. Die potjiekos kompetisie was kleiner die jaar, maar die beestert het groot aftrek gekry. Die kettiebom is jaarliks baie gewild en groot pryse was weereens op die spel. ‘n Massiewe tent met groot skerms is opgesit vir die uitsending van die rugby SA teen Engeland en die oorwinningskrete was uitgebulder.
Kunstenaars wat die skare vermaak het was Jakob Deist, Pieter Dorfling, Prophet, Pieter Smith en Kurt Darren. Die Saterdagaand het 819 volwassenes en 116 kinders bo vyf die vertoning bygewoon. Smith het met sy spontane manier die mense gekry om saam hande te klap en sing. Mense het gesokkie op die Kurt Darren treffers â€œLoslappie” en â€œKaptein span jou seile”. Jou waarlikwaar was die aand te kort en moes Kurt 11:00 ophou sing om nie die bure te pla nie. Daar is nog tot laatnag gekuier om die vure en by die tente.
Sondagoggend het almal reggestaan vir ‘n koppie boeretroos en Prophet se optrede. Hulle het onder andere â€œGoedkoop Hotel” gesing (kommentaar op “Loslappie”) en geindig met â€œHoutkruis”. Almal bewus van die naweek se wonderwerk om te kon fees vier op eg Afrikaanse manier terwyl die res van die land verspoel het. Paradys in Kent vir die naweek vir enige Suid-Afrikaner. Die 2,453 besoekers was beslis geseÃ«n met goeie weer en het heel naweek droog gebly. Dankbaar vir Dankfees 2012.
Ja, weet verseker ons Dankfees 2013 kaartjies is bespreek. £25 vir so n naweek nog ‘n mirakel. Dankie SA Gemeente!
Meer Dankfees 2012 foto’s hier
Tags: AfrikaansDankfeesKurt DarrenSouth Africans in London